open-index/open-wikipedia-markdown huggingface dataset:
Antoni Bernadó

**Antoni Bernadó** (s. 9. joulukuuta 1966 Sant Julià de Lòria, Andorra) on andorralainen entinen kestävyysjuoksija. Hän osallistui viisiin olympialaisiin maratonilla vuosina 1996, 2000, 2004, 2008 ja 2012. Parhaan olympiasijoituksensa hän saavutti Sydneyssä 2000, kun hänen sijoituksensa oli 49.

## Lähteet
Nichelle Prince

**Nichelle Prince** (s. 19. helmikuuta 1995) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 90 maaottelua ja tehnyt niissä 13 maalia. MM-kilpailuissa 2019 hän pelasi avauskokoonpanossa kolmessa Kanadan neljästä ottelusta ja teki maalin alkulohko-ottelussa Uutta-Seelantia vastaan. Pelipaikaltaan hän on hyökkääjä. Hän on saavuttanut olympiapronssia Rio de Janeirossa 2016 ja voittanut kultaa Tokiossa 2021.

Prince edustaa seuratasolla Yhdysvaltain NWSL-sarjassa pelaavaa Kansas City Currentia. Hän on pelannut joukkueessa huhtikuuhun 2025 mennessä 20 sarjaottelua, joissa hän on iskenyt kaksi maalia. Hän edusti aiemmin vuodet 2017–2023 samassa sarjassa pelaavaa Houston Dashia.

## Lähteet
Estelle Johnson

**Estelle Johnson** (s. 21. heinäkuuta 1988) on kamerunilainen jalkapalloilija. Hän on pelipaikaltaan puolustaja. Hän kuului synnyinmaansa Kamerunin maajoukkueeseen vuoden 2019 maailmanmestaruuskilpailuissa. Hän on kasvanut Yhdysvalloissa ja pelannut siellä pitkään. Kaudeksi 2019 hän siirtyi Washington Spiritistä Sky Blue FC:hen.

## Lähteet
Annika Aapalahti

**Annika Aapalahti** (s. 6. kesäkuuta 1985 Oulu) on suomalainen näyttelijä. Hän esitti Pikeä Yleisradion *[[M/S Romantic]]* -tv-sarjassa. Aapalahti on ollut kiinnitettynä Oulun kaupunginteatteriin vuodesta 2019.

Aapalahti on valmistunut teatteritaiteen maisteriksi vuonna 2015 Teatterikorkeakoulusta. Näyttelemistä hän on opiskellut Suomen Teatteriopistossa vuosina 2008–2009. Ylioppilaaksi hän valmistui Laanilan lukiosta vuonna 2005.
__NOTOC__
## Filmografia
### Elokuvat

### Televisiosarjat

## Lähteet

## Aiheesta muualla
* 
* 
* Annika Aapalahti suomalaisen teatterin Ilona-tietopankissa
* Annika Aapalahden profiili Näyttelijäliiton sivuilla
* Annika Aapalahti ja Petteri Pennilä kertomassa ''M/S Romantic'' -sarjasta Ylen ''Tähtihetki''-ohjelmassa
Adi Stenroth

**Adlay Gideon ”Adi” Stenroth** (1896 – 23. toukokuuta 1931 Hanoi, Ranskan Indokiina) oli suomalainen Ranskan muukalaislegioonan sotilas. Hän on tiettävästi ainoa suomalainen, joka on ylennyt legioonassa upseerin arvoon saakka.

Stenroth oli kotoisin rautatieläisen perheestä, hänen isänsä toimi Värtsilän asemapäällikkönä. Stenroth kirjoitti ylioppilaaksi Nurmeksen yhteiskoulusta vuonna 1915. Hänen tiedetään olleen varsin kielitaitoinen mies. Ruotsi lienee ollut hänen kotikielensä, minkä lisäksi hän osasi luonnollisesti suomea, saksaa ja venäjää. Hän aloitti opinnot Kauppakorkeakoulussa, mutta opinnot keskeytyivät Suomen sisällissodan alkaessa. Hän osallistui sodassa Helsingin jääkäriprikaatin joukoissa muun muassa Helsingin valtaukseen. Sodan johdosta sotilasura alkoi kiinnostaa Stenrothia, ja hän hakeutui sodan jälkeen Suomen tykistökouluun Lappeenrantaan. Hän osallistui samalle tykistökurssille tulevan kenraaliluutnantin A. F. Airon kanssa.

Tykistökoulun jälkeen Stenroth palveli kenttätykistörykmentti 2:ssa, ennen kuin erosi yllättäen helmikuussa 1920, mahdollisesti raha-asioissaan olleiden sotkujen vuoksi. Hänen upseerinuransa oli juuri lähtenyt suotuisasti käyntiin, ja häntä luonnehdittiin “täydelliseksi vikurivarsaksi, sanan oikeassa merkityksessä”. Hän lähti Ranskaan, ja liittyi muukalaislegioonaan viiden vuoden sopimuksella Arrasin kaupungissa huhtikuussa 1920, aloittaen palveluksensa sotamiehenä. Hän toimi ensimmäiset vuodet taisteluvälinealiupseerina, ennen osallistumistaan upseerikurssille vuonna 1924, jolla hän tiettävästi oli priimus. Hänen kurssiarvosanansa oli 18/20. Hänet ylennettiin aliluutnantiksi heinäkuussa 1924. Hän lienee tuossa vaiheessa osannut hyvin ranskaa, sillä sitä varten vaadittiin erinomaista ranskan kielen taitoa.

Vuosina 1925–1926 Stenroth osallistui Rifin sotaan Pohjois-Afrikassa, missä hän taisteli muun muassa karismaattisen marokkolaisen Abd el-Krimin berberijoukkoja vastaan, jotka Stenrothin luonnehdinnan mukaan olivat “uskomattoman rohkeita ja kuolemaa halveksuvia”. Hänen luultiin jo kuolleen, mutta todellisuudessa hän pääsi pakenemaan berbereiltä. Eräs taistelupaikka sai hänen mukaansa uuden nimen, Fort Stenroth. Hänet palkittiin ansioistaan sodassa Croix de Guerrella, ja hänet ylennettiin luutnantiksi, ja hänet mainittiin päiväkäskyssä, mitä asiaa pidetään Ranskassa suuressa arvossa.

Vuosina 1928–1930 Stenroth palveli Libyassa ja Syyriassa. Lokakuussa 1930 hänet lähetettiin Hải Phòngiin Ranskan Indokiinaan, minne hän saapui huhtikuussa 1931 taltuttamaan siellä leimahtaneita levottomuuksia. Hän kuitenkin sairastui heti saavuttuaan johonkin trooppiseen tautiin, jolloin hänet siirrettiin sairaalaan Hanoihin, missä hän kuoli 23. toukokuuta.

## Lähteet

## Aiheesta muualla
* Kaarlo Kurko : Joulu luutnanti Stenrothin seurassa Marokossa, Suomen aliupseeri : Suomen aliupseeriliiton äänenkannattaja, 17.12.1934, nro 23-24, s. 17, Kansalliskirjaston digitaaliset aineistot
Havaitse Jumala luonnossa

**Havaitse Jumala luonnossa** on luonnon kauneutta ylistävä muistokivi Hyvinkään Sveitsissä. Kivi sijaitsee harjun laella, ison supan lähellä, suuren siirtolohkareen päällä. Graniittisen 40 x 50 cm kokoisen laatan toinen puoli on hiottu.  

Muistokiven pystytti kauppias Carl Staudinger vuonna 1914 asuessaan Hyvinkäällä. Staudinger muutti myöhemmin Hankoon. Staudinger oleskeli useita kertoja Hyvinkään parantolassa ja oli ihastunut Sveitsin maisemiin ja luontoon. 

Hyvinkään Sementtivalimo toteutti muistokiven.

## Vastaanotto
"Eräänä päivänä löysivät hyvinkääläiset hämmästyksekseen kivenlohkareen harjalle rakennetun hiotun graniittitaulun, joka oli muurattu kiinni pienillä pyöreillä kivillä perustaansa. Tauluun oli kirjoitettu suomeksi ja ruotsiksi sanat: ”Havaitse Jumala luonnossa – Se Gud i naturen”. Alla olivat nimikirjaimet C.S:r 1914, jotka viittaavat erääseen luonnonystävään, joka asuu nykyisin Hangossa, mutta tuona aikana eli Hyvinkäällä, jossa hän usein vaelsi paikalle ja kuvitteli niitä geologisten voimien leikkejä, jotka olivat muodostaneet maaston muuttuvan korkokuvan ja jätti monumentin jälkimaailmalle. Tällainen taulu on. Jos tulevat sukupolvet seuraavat tätä oppia, heidän ajatuksensa kääntyvät kohti korkeampia tiloja kuin arkipäivän proosa. He kumartavat päänsä nöyrästi luonnon temppeleissä ja näkevät Jumalan luonteeltaan."

Näin kirjoitti Rolf Palmgren *[[Hufvudstadsbladet|Huvfudstadsbladetissa]]* vuonna 1929.

## Taustaa
Sekä luonnonympäristönsä, että kulttuurihistoriansa takia Hyvinkään Sveitsi on omaleimainen alue. Virkistys- ja matkailukohteena alueen historia juontaa juurensa 1880-luvulle. Silloin seutu tuli tunnetuksi Helsinkiä ja Pietaria myöten karun nummiluontonsa ja terveellisen mannerilmastonsa vuoksi.

Staudingerin epitafi perustuu 1800-luvun saksalaisen romantiikan näkemykseen. Sen mukaan pienimmissäkin luonnon yksityiskohdissa tulee näkyviin jumalallisen suunnitelman mukainen luonnon historia. Luonnon ylevyyden rinnalla tulee näkyviin ihmisen mitättömyys.

## Saman aiheen esiintymiä muualla

Samanlainen muistomerkki kirjoituksella *Se Gud i naturen* on matkailukohteena ja näköalapaikkana tunnetulla Getabergenillä Getassa Ahvenanmaalla.

## Katso myös
* Subliimi

## Lähteet
Ferland Mendy

**Ferland Mendy** (s. 8. kesäkuuta 1995 Meulan-en-Yvelines, Ranska) on ranskalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan vasen laitapuolustaja.

## Seurajoukkueura
Kauden 2016–2017 aikana Mendy pelasi kasvattajaseuransa Le Havren edustusjoukkueessa 35 ottelua maan toiseksi korkeimmalla sarjatasolla Ligue 2:ssa.

29. kesäkuuta 2017 Mendy teki viisivuotisen sopimuksen Olympique Lyonnaisin kanssa. Hänestä maksettiin viiden miljoonan euron siirtokorvaus, johon sisältyi menestyksen mukaan maksettava miljoonan euron lisäsumma.

12. kesäkuuta 2019 Mendy siirtyi Real Madridiin kuusivuotisella sopimuksella. Hänestä maksettiin 48 miljoonan euron siirtokorvaus, jonka lisäksi tähän kuuluu mahdollinen viiden miljoonan euron korotus, mikäli menestysehdot täyttyvät.

## Maajoukkueura
Marraskuussa 2018 Mendy sai ensimmäistä kertaa kutsun Ranskan maajoukkueeseen, kun hän korvasi kokoonpanossa loukkaantuneen Benjamin Mendyn maaotteluissa Alankomaita ja Uruguayta vastaan. Hän teki ensiesiintymisensä ottelussa Uruguayta vastaan pelaten täydet 90 minuuttia. Mendy kuului Ranskan joukkueeseen EM-kilpailuissa 2024 mutta ei päässyt turnauksessa pelaamaan.

## Lähteet

## Aiheesta muualla
* Ferland Mendyn tilastot Soccerway-sivustolla
Äiti (vuoden 2019 elokuva)

**Äiti** on vuonna 2019 ensi-iltansa saanut draamaelokuva, jonka on ohjannut Samppa Batal. Sen pääosaa näyttelee Jaana Saarinen. Elokuva kertoo miehensä murhasta tuomitusta Eevasta (Saarinen), joka elokuvan alussa vapautuu vankilasta ja palaa vanhalle kotiseudulleen löytääkseen aikuiseksi kasvaneen tyttärensä. Kotiseudulla elinkautiseen tuomittua paluumuuttajaa ei kuitenkaan oteta avosylin vastaan.

Elokuva kuvattiin 16 päivän ajan kesällä 2018. Kuvauksia edelsi kuukauden mittainen harjoittelujakso. Ennen kuvauksia Saarinen ja ohjaaja Batal tutustuivat myös vankien oloihin ja kuulivat tositarinoita ja kokemuksia rikoksia tehneiltä. Saarinen vieraili myös Hämeenlinnan avovankilassa tapaamassa naisvankeja.

*Äiti* sai ensi-iltansa 10. toukokuuta 2019.

## Näyttelijät

## Arvostelut
* *[[Aamulehti]]*: 
* *[[Episodi (lehti)|Episodi]]*: 
**[[Etelä-Saimaa]]*: 
* Film-O-Holic.com: 
** [[Helsingin Sanomat]]*: 
* *[[Me Naiset]]*: 

## Lähteet

## Aiheesta muualla
* 
* Elokuvan traileri YouTubessa
* Jaana Saarinen kertomassa elokuvasta Ylen ''Tähtihetki''-ohjelmassa
Jessie Fleming

**Jessie Alexandra Fleming** (s. 11. maaliskuuta 1998) on kanadalainen jalkapalloilija. Hän on pelannut Kanadan naisten maajoukkueessa 115 maaottelua ja tehnyt niissä 19 maalia. Pelipaikaltaan hän on keskikenttäpelaaja. MM-kilpailuissa 2019 hän pelasi Kanadan kaikki neljä ottelua alusta loppuun ja teki maalin alkulohko-ottelussa Uutta-Seelantia vastaan. Hän on saavuttanut olympiapronssia Rio de Janeirossa 2016 ja voittanut olympiakultaa Tokiossa 2021.

Fleming on pelannut Kalifornian yliopiston UCLA Bruins -joukkueessa. Heinäkuussa 2020 hän solmi kolmivuotisen sopimuksen Englannin pääsarjajoukkue Chelsean kanssa. Hän on pelannut kolmen kauden aikana Englannin Superliigassa 55 ottelua ja tehnyt niissä yhdeksän maalia.

## Lähteet
Orimattilan seurakunta

**Orimattilan seurakunta** on Suomen evankelis-luterilaisen kirkon seurakunta, joka kuuluu Mikkelin hiippakuntaan ja Päijät-Hämeen rovastikuntaan. Seurakunta toimii Orimattilan kaupungin alueella. Vuonna 2011 Artjärven seurakunta liitettiin kappeliseurakuntana osaksi Orimattilan seurakuntaa.

## Toimipaikat
Orimattilan seurakunnalla on neljä kirkkoa: Orimattilan kirkko, Kuivannon kirkko, Artjärven kirkko ja Riihikirkko.

Orimattilan keskustaajamassa sijaitsevat seurakuntakoti, Vanha Pappila ja muita seurakunnan toimintaan liittyviä tiloja. Heinämaalla on rukoushuone. Mallusjoella on erilaisia leirejä varten (erityisesti kouluikäisten leirit ja rippikoululeirit) leirikoti, jonka yhteydessä on myös Riihikirkko. Riihikirkko pystytettiin kesällä 1979 kirkolta tuoduista Vanhan pappilan riihen hirsistä. 

## Lähteet
Oshigambo

**Oshigambo** on entinen Suomen Lähetysseuran lähetysasema Ondongassa Pohjois-Namibiassa entisellä Ambomaalla, Oshigambo-joen varrella. Siellä sijaitsee vuonna 1960 perustettu Oshigambon lukio. Oshigambo on n. 20 kilometrin päässä pohjoiseen lähetystyön pitkäaikaisesta keskuksesta ja Namibian evankelisluterilaisen kirkon  keskuksesta Oniipasta.

## Lähetysaseman historiaa
Oshigambon lähetysaseman perusti vuonna 1908 lähetyssaarnaaja August Hänninen. Ondongan asutus oli tuolloin levinnyt pohjoiseen niin, että Oniipan seurakunnan jäsenistä jo noin 40% asui tuolla seudulla, joka oli Oniipasta 6–7 tunnin härkävankkurimatkan päässä, ja lähetyssaarnajat olivat sitä mieltä, että seurakuntalaisia ei voitu hoitaa asianmukaisesti niin pitkän matkan päästä. Lähetysaseman tarkemmaksi paikaksi tuli Omukwiyugwemanya. Asemaa rakentaessaan Hänninen sai seurakuntalaiset innostettua myös rakentamaan asemalle kirkon. Rakentamiseen osallistui myös muutamia pakanoita sekä 45 seurakunnan jäsentä. Lähetysseura myönsi rahat sen ikkunoihin ja oviin. Kirkkorakennus rakennettiin tiilistä, ja töihin osallistuneet miehet valmistivat kukin 500 tiiltä. Kirkko valmistui elokuussa 1912, vain kaksi kuukautta rakennustöiden aloittamisen jälkeen.

Vuonna 1914 Oshigambossa aloitti toimintansa lastenkoti, jonka johtajaksi tuli rouva Anna Glad. Lastenkodin perustamisesta oli päätetty jo vuonna 1911 Lähetysseuran apulaisjohtajan Hannu Haahden tarkastusmatkan aikana. Lastenkodin menestys oli jossain määrin vaakalaudalla, sillä monet lapset karkasivat sieltä takaisin omiin koteihinsa, ja samaan aikaan lähetysasemilla oli kasvatteina jopa enemmän lapsia kuin niitä lastenkodissa oli. Lähetyssaarnaajienkin keskuudessa oli kahta mieltä lastenkodin tarpeellisuudesta.

Vuonna 1924 Oshigamboon siirrettiin Onandjokwella 1922 toimintansa aloittanut “naiskoti”, jonka tarkoituksena oli kouluttaa morsiamia seurakuntiin kuuluville nuorille miehille. Kyseessä oli tyttöjen sisäoppilaitos, jonka johtajaksi tuli Engelasta Suoma Hirvonen, ja oppilaita siinä oli hieman yli 40. Nuorten naisten parissa tehdystä työstä tuli sitten tärkeä työmuoto Ambomaan lähetyskentällä. Vuonna 1926 Lähetysseuran johtokunta päätti lakkauttaa lastenkodin, ja käytännössä lastenkoti ja naiskoti yhdistettiin.

Ensimmäisen maailmansodan jälkeen Oshigambossa asui jälleen August Hänninen, joka sieltä käsin hoiti lähetystyötä Uukuanyaman heimossa Angolan puolella, kun siellä toimeen saksalaiset Reinin lähetysseuran työntekijät eivät enää pääseet työalueelleen.

### Lukion perustaminen
Vuonna 1960 lähetystyöntekijät Toivo Tirronen ja Lahja Lehtonen perustivat Oshigamboon lukion, joka toimii edelleen. Etelä-Afrikan apartheid-hallinnon aikana kyseessä oli ainoa koulu Ambomaalla, joka valmisti oppilaita yliopisto-opintoja varten. Namibian itsenäistyessä vuonna 1989 suuri osa maan tulevasta eliitistä oli saanut koulutuksensa Oshigambossa. Oshigambossa toimii myös  alakoulu.

## Lähteet
*
*Peltola, Matti & Saarilahti, Toivo & Savolainen, Paavo (1959): *Mestarin käskystä. Suomalaisen pakanalähetystyön historiaa.* Helsinki: Agricola-seura.
*

### Viitteet
Äiti (täsmennyssivu)

**Äiti** voi tarkoittaa ainakin seuraavia:

* äiti, biologinen tai sosiaalinen naaraspuolinen jälkeläistensä vanhempi
* *[[Äiti (romaani)|Äiti]]*, Maksim Gorkin kirjoittama romaani
* *[[Äiti (vuoden 1926 elokuva)|Äiti]]*, vuonna 1926 ensi-iltansa saanut neuvostoliittolainen elokuva
* *[[Äiti (vuoden 2019 elokuva)|Äiti]]*, vuonna 2019 ensi-iltansa saanut suomalainen elokuva
Onandjokwe

**Onandjokwe** on entinen Suomen Lähetysseuran lähetysasema Ondongassa Pohjois-Namibiassa entisellä Ambomaalla. Siellä sijaitsee Onandjokwen sairaala.

Sairaalan perustaminen tuli ajankohtaiseksi Ambomaalla sen jälkeen, kun ensimmäinen suomalainen lähetyslääkäri Selma Rainio oli saapunut sinne vuonna 1908. Sairaalaa kaavailtiin ensin Ondangwaan, mutta lopulta päädyttiin sen sijoittamiseen Oniipaan, jonka reunalle rakennettiin päärakennus ja muutamia sairasmajoja. Rakennustyöt suoritti lähetyssaarnaaja Nestor Wäänänen, ja ensimmäisessä rakennusvaiheessa käytettiin 75 000 rakennustiiltä ja 48 härkävaunullista rakennuspuuta sekä 6–7 tonnia muuta rakennustavaraa. Marraskuussa 1910 kiinnitettiin päärakennuksen kattopellit, ja tammikuussa 1911 Rainio saattoi muuttaa päärakennukseen. Heinäkuussa 1911 aseman vihkivät käyttöön vierailulla ollut Lähetysseuran apulaisjohtaja Hannu Haahti yhdessä työalan esimiehen Martti Rautasen kanssa. Paikasta alettiin käyttää sen vanhaa nimitystä *Onandjokwe*, ‘villihanhien paikka’.

Ensimmäisen maailmansodan aikana vuonna 1915 Ambomaalla vallitsi nälähätä ja ihmisiä kuoli myös punatautiin. Onandjokwen sairaalakin jouduttiin sulkemaan tilapäisesti. Kun englantilaiset joukot majuri S. M. Pritchardin johdolla olivat vallanneet Saksan Lounais-Afrikan saksalaisilta samana vuonna, Pritchard kävi myös Ambomaalla ja Onandjokwella, missä hän lupasi toimittaa sairaalaan lääkkeitä ja ruokavaroja. Pritchard oli ilmaissut tyytyväisyytensä suomalaisten Ambomaalla suorittamaan työhön. Hän oli itsekin muutaman päivän ajan potilaana Onandjokwella.

Vuonna 1918 Ambomaalla esiintyi tuhkarokkoa, aivokalvontulehdusta, vesirokkoa ja sikotautia, ja vuoden 1919 puolella myös espanjantautia. Viimeksi mainittu oli kuitenkin Ambomaalla lievää, ja vain harvat kuolivat siihen. Sota-aikana tapahtuneet joukkojen siirrot ja väestön liikehtiminen toivat kuitenkin tullessaan sukupuolitauteja, etenkin syfilistä, jota vuonna 1922 sairasti 47 % Onandjokwen potilaista. 1920-luvun alussa Ambomaalle saapui myös uutena tautina tuberkuloosi.

Sairaanhoitotyö oli pitkään ainoa suomalaisten työmuoto, jota siirtomaaisännät, niin saksalaiset kuin sittemmin englantilaiset tukivat taloudellisesti. Englantilaiset antoivat vuosittaisen määrärahan sekä lisäksi kalliit lääkkeet sukupuolitautien hoitamista varten.

Vuonna 1922 alkoi Onandjokwella uusi työmuoto, nuorten naisten kouluttaminen ns. “naiskodissa”, mutta tämä siirtyi jo vuonna 1925 Oshigamboon.

Sairaalan lääkärinä toimi Selma Rainio vuosina 1911–1919 ja 1922–1933.

## Lähteet
*
*

### Viitteet
Onayena

**Onayena** on entinen Suomen Lähetysseuran lähetysasema Ondongassa Pohjois-Namibiassa entisellä Ambomaalla.

Lähetysaseman perustivat lähetyssaarnaajat Akseli Glad ja Emil Liljeblad vuonna 1902 Nehale Mpinganan hallitsemaan itäiseen Ondongaan. Lähetysasema perustettiin lähelle hallitsija Nehalen hovia. Nehale oli aiemmin käyttäytynyt hyvin itsevaltaisesti suomalaisia kohtaan, ja hänen käytöksensä vuoksi oli jouduttu hylkäämään Omandongon lähetysasema pysyvästi. Hän teki nytkin lähetyssaarnaajien olon tukalaksi, niin että vuonna 1906 Gladin oli pakko poistua asemalta, joka jäi lyhyeksi ajaksi tyhjilleen. Sitä tuli kuitenkin asuttamaan virolainen, Suomen Lähetysseuran työntekijä Hendrik Tuttar, joka oli tullut sinne jo vuonna 1903. Hän oli Gladin poistuessa ollut tilapäisesti Hereromaalla noutamassa morsiantaan. Kuitenkin vuonna 1907 voitiin järjestää ensimmäiset kasteet Onayenassa, vaikka viimeiseen asti oli epäselvää, tulisiko Nehale sallimaan ne. Nehale kuoli seuraavana vuonna, ja lähetystyöntekijöiden asema helpottui, kun he tulivat Ondongan kuningas Kambonden alaisuuteen.

Ensimmäisen maailmansodan aattona vuonna 1914 Onayenan seurakuntaan kuului hieman alle 300 henkeä. Seurakunta päätti rakentaa itselleen kirkon, joka valmistui jouluksi 1916.

## Lähteet
*
*

### Viitteet
Intian presidentinvaali 2007

**Intian presidentinvaali 2007** oli valitsijamiesvaali, jossa parlamentin ala- ja ylähuoneen edustajat sekä osavaltioiden lainsäätäjät valitsivat Intian uuden presidentin. Vastakkain olivat Rajasthanin osavaltion kuvernööri ja asianajaja Pratibha Patil sekä varapresidentti Bhairon Singh Shekhawat. Pratibha Patil edusti yhdistynyt edistyksellinen allianssi (UPA) -vaalikoalitiota ja sai tukea myös vasemmistopuolueilta, Shekhawat edusti kansallista demokraattista allianssia (NDA). Vaalien lopputuloksena Intia sai Pratibha Patilin ensimmäiseksi naispresidentikseen.

Patilista tuli presidenttiehdokkas alun perin yllättäen, kun vasemmistopuolueet ilmoittivat tukevansa mieluummin naisehdokasta kuin kongressipuolueen alun perin ehdottamia miehiä.

Vaalien aikana Patilia syytettiin lukuisista eri asioista kuten veljensä suojelemisesta murhatutkimuksen aikana sekä korruptiosta. Vastustajat myös kaivoivat esille Patilin vanhoja loukkaavia kommentteja perinnöllisesti sairaista ja muslimeista. Intian kansanpuolueen poliitikko Arun Jaitley perusti verkkosivun "knowpratibhapatil" (tunne Pratibha Patil), jonka tarkoitus oli tuoda esille Pratibha Patilia käsitteleviä epäedustavia uutisia.
## Lähteet
Wings of Fire

**Wings of Fire** on suomalaisen Brymirin kolmas albumi, joka julkaistiin vuonna 2019.

Levy sisältää kaksi piiloraitaa "Reaver" ja instrumentaalisen version "Chasing The Skyline" kappaleesta. 

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Viktor Gullichsen – laulu
* Joona Björkroth – kitara, taustalaulu
* Sean Haslam – kitara
* Jarkko Niemi – basso, taustalaulu
* Patrik Fält – rummut

### Vierailevat muusikot
* Noora Louhimo - laulu kappaleessa "Anew"
* Jyri Helko - kuorolaulu

### Tuotanto
* Viktor Gullichsen – äänittäjä, miksaaja
* Svante Forsbäck – masteroija

## Arvostelut
* Imperiumi: 8/10
* Kaaoszine.fi: 8/10
* Metalliluola: 8+/10
* Soundi: 
* V2.fi: 

## Lähteet

## Aiheesta muualla
* 
*
Tapio Saramäki

**Tapio Antero Saramäki** (12. kesäkuuta 1953 Orivesi ) on suomalaisen digitaalisen signaalinkäsittelyn (DSP) uranuurtaja Tampereen teknillisessä korkeakoulussa (TTKK) 1970-luvulta saakka. Hänen diplomityönsä (1978) ja väitöskirjansa (1981) ovat digitaalisen signaalinkäsittelyn alalla ensimmäiset Tampereen teknillisessä korkeakoulussa. 

## Virkaanastujaisesitelmä
Tampereen teknillisessä korkeakoulussa Festian juhlasalissa perjantaina 17. syyskuuta 1999 *Digitaalinen signaalinkäsittely – teoriasta työkaluksi*. 

## Kansainvälisiä palkintoja ja tunnustuksia
* Circuits and Systems Society’s Guillemin-Cauer Award (1988) 
* IEEE Fellow (2002) 
* The Best Paper Award (2003) 
* The 80th Honorary Member (Fellow) of the Russian A. S. Popov Society for Radio Engineering, Electronics and Communications (2004) 
* Circuits and Systems Society’s Guillemin-Cauer Award (2006) 

## Teokset
* Wanhammar, Lars & Saramäki, Tapio: *Digital Filters Using MATLAB*. Springer, 2020. 798 sivua. , 978-3-030-24063-9 (eBook). 
* Saramäki, Tapio: *Finite impulse response filter design*, Chapter 4 in Handbook for Digital Signal Processing, edited by S. K. Mitra and J. F. Kaiser, John Wiley and Sons, New York, 1993, pp. 155–277. .
* Saramäki, Tapio: *Digitaalisen suodattimen siirtofunktion analyyttinen määrääminen*. Tampereen teknillinen korkakoulu. 1978.  (Diplomityö)
* Saramäki, Tapio: *Design of Digital Filters Requiring a Small Number of Arithmetic Operations*. Tampereen teknillinen korkakoulu, julkaisuja 12, 226 sivua. 1981. . (Väitöskirja)

## Katso myös
* Digital Filters Using MATLAB

## Lähteet
Alan V. Oppenheim

**Alan Victor Oppenheim** (s. 11. marraskuuta 1937 New York ) on digitaalisen signaalinkäsittelyn (DSP) uranuurtaja 1960-luvulta saakka Massachusetts Institute of Technologyssä (MIT). 

## Kansainvälisiä palkintoja ja tunnustuksia
* IEEE fellow (1977) 
* ASSP Technical Achievement Award (1977) 
* ASSP Society Award (1980) 
* ASSP Centennial Medal 
* ASSP Education Medal (1988)  
* IEEE Jack S. Kilby Signal Processing Medal (2007) 

## Teokset
* Oppenheim, Alan V.: ''Superposition in a Class of Nonlinear Systems'' . Massachusetts Institute of Technology (MIT), 1965. (Väitöskirja)
* 
* Oppenheim, Alan V. & Schafer, Ronald W.: *Digital signal processing*. 1. painos Prentice Hall, tammikuu 1975. 585 sivua. .
* Oppenheim, Alan V. & Schafer, Ronald W.: *Discrete-time signal processing*. 1. painos Englewood Cliffs, N.J. : Prentice Hall, 1989. 879 sivua. .
* Oppenheim, Alan V. & Schafer, Ronald W. & Buck, John R.: *Discrete-time signal processing*. 2. painos  	Upper Saddle River, N.J. : Prentice Hall, 1999. 870 sivua. .
* Oppenheim, Alan V. & Schafer, Ronald W.: *Discrete-time signal processing*. 3. painos Upper Saddle River : Pearson, 2010. 1108 sivua. .
* Oppenheim, Alan V. & Willsky, Alan S. & with Young, Ian T.: *Signals and Systems*. 1. painos Prentice Hall, 1983. 796 sivua. .
* Oppenheim, Alan V. & Willsky, Alan S. & with Nawab, S. Hamid: *Signals and Systems*. 2. painos Prentice Hall, 1997. 957 sivua. .

## Katso myös
* Digital processing of signals
* Digital Signal Processing

## Lähteet
Edwin Törmälä

**Edwin Johannes Törmälä**  (22. elokuuta 1916 Helsinki – 11. maaliskuuta 1976 Saariselkä) oli suomalainen juristi ja toiminnanjohtaja.

## Henkilöhistoria
Edwin Törmälän vanhemmat olivat puuseppä Klaus Johannes Törmälä ja Anna Emilia Gustafsson ja puoliso vuodesta 1944 Hellin Sirkka-Liisa Nieminen. Törmälä tuli ylioppilaaksi 1935 ja suoritti ylemmän oikeustutkinnon 1943, varatuomarin arvon hän sai 1946. Törmälä toimi Suomen Huollon lakimiehenä ja perusavustustoiminnan johtajana 1945–1947, talouspäällikkönä 1947–1950 ja toiminnanjohtajana 1950–1951. Helsingin evankelis-luterilaisten seurakuntien kirkkohallintokunnan palveluksessa hän oli 1950–1951, Mannerheimin Lastensuojeluliiton toiminnanjohtaja 1953–1959 ja sitten Muotihame -yhtiön toimitusjohtaja. Oma lakiasiantoimisto hänellä oli vuodesta 1961. Sota-aikana Törmälä oli kulkulaitosten ja yleisten töiden ministeriön palveluksessa, vastuullaan muun muassa miesten erikoistyöleirit. Hän toimi myös Suomen Kiinteistönvälittäjäliiton asiamiehenä. Muun muassa partio- ja seurakunnallinen toiminta kuuluivat Törmälän moniin luottamustehtäviin. 

## Julkaisuja
* *Vapaa huoltotyö ja kunnat: Lainopillinen neuvonta vapaan huoltotyön uutena työmuotona*, 1945, Heikki Waris, Edwin Törmälä
* *Kodin lakikirja: lakiasioiden opas jokaiselle kansalaiselle, kotien, yhdistysten, järjestöjen, koulujen ynnä muiden laitosten käyttöön*, 1958, Aarne Tarasti, Edwin Törmälä, Venni Maunula

## Lähteet
Sinkokaiini

**Sinkokaiini** eli **dibukaiini** on paikallispuudutteena käytetty lääkeaine. Sitä voi käyttää korvakivussa tilapäisesti kivun lievittämiseen. Hoitava korvatulehduksien lääke se ei ole. Sinkokaiinia käytetään voiteena tai peräpuikkoina myös peräpukamiin yhdistettynä esimerkiksi hydrokortisoniin ja antibioottiin kuten framysetiiniin. Suomessa sinkokaiinia sisältäviä myyntiluvallisia lääkevalmisteita ovat Orodrops sekä prednisolonin kanssa yhdistelmävalmisteina Scheriproct Neo ja Scheriproct Neo Kombi.

## Lähteet
Pohjanmaan kauppakamari

**Pohjanmaan kauppakamari** on Pohjanmaan alueella elinkeinoelämän edunvalvojana, kouluttajana ja asiantuntijana toimiva organisaatio. Se on yksi Suomen 19 kauppakamarista.

Pohjanmaan kauppakamarilla on noin 1050 jäsentä, joiden palveluksessa 70% alueen työvoimasta. Toimipisteet löytyvät Kokkolasta, Pietarsaaresta ja Vaasasta.

Pohjanmaan kauppakamarin tärkeimmät vaikuttamisen alueet ovat:

* osaavan työvoiman riittävyys
* alueen vetovoima
* toimiva infrastruktuuri

Yritysten toimintaedellytyksiä kehitetään mm. kannanotoin, lausunnoin, järjestämällä erilaisia tilaisuuksia sekä yhteistyöprojekteilla muiden samaan päämäärään pyrkivien organisaatioiden kanssa.

## Pohjanmaan kauppakamarin palvelut
Kauppakamarilla on viranomaisasema erilaisten asiakirjojen myöntäjänä ja vahvistajana. Tällaisia asiakirjoja ovat esimerkiksi:

* ATA Carnet
* Euroopan yhteisön yleiset alkuperätodistukset
* Force majeure -todistukset
* Full confidence -todistukset
* kauppalaskut
* suositukset vientiyrityksille
* tavaran tarkastus
* muut erityistodistukset

Muita palveluita:

* AKA-kiinteistönarvioijat
* ammattikirjat ja KauppakamariTieto
* ansiomerkit
* asiantuntija-artikkelit
* asiantuntijaneuvonta
* junaliput jäsenetuhintaan
* välimiesmenettely

## Pohjanmaan kauppakamarin julkaisut
Uutiskirje lähetetään jäsenistölle yhdeksän kertaa vuodessa.

CB on kaksi kertaa vuodessa ilmestyvä kauppakamarilehti. 

Coastline on Pohjanmaan käyntikortti ja se julkaistaan joka toinen vuosi. Jokainen yritys esitellään ammattilaisten toimittamassa, englanninkielisessä artikkelissa. Yritysartikkeleiden lisäksi julkaisussa on monipuolinen lukupaketti alueen yrityselämästä, mielenkiintoisista henkilöistä ja ajankohtaisista ilmiöistä.

## Aiheesta muualla

* Pohjanmaan kauppakamarin kotisivu
Kofeiinisitraatti

**Kofeiinisitraatti** on lääkeaine, jota käytetään keskosten hengityskatkojen hoitoon. Lääke annetaan liuoksena laskimoon. Kofeiinisitraattia myydään Suomessa valmistenimillä Gencebok ja Peyona. Lääkettä voidaan antaa potilaalle vain tehohoitoyksikössä. Se kuuluu myös WHO:n tärkeiden lääkkeiden listalle.

## Lähteet
Markku Renfors

**Markku Kalevi Renfors** (s. 21. tammikuuta 1953 Suoniemi) on suomalainen tekniikan tohtori ja Tampereen teknillisen yliopiston tietoliikennetekniikan emeritusprofessori. Hänet tunnetaan erityisesti digitaalisen signaalinkäsittelyn (DSP) algoritmien kehittäjänä 1970-luvulta saakka.

Renfors tuli ylioppilaaksi tamperelaisesta Sammon yhteislyseosta (1972). Hän valmistui Tampereen teknillisestä korkeakoulusta (TTKK) diplomi-insinööriksi (1978), tekniikan lisensiaatiksi (1981) ja edelleen tekniikan tohtoriksi (1982). Hänen englanninkielinen monografiamuotoinen väitöskirjansa (1982) oli otsikoitu *On the Design of Efficient Digital Filters Using Graph Theoretic Equivalence Transformations*. Renfors työskenteli väitöksensä jälkeen tutkijana Linköpingin yliopistossa Ruotsissa (1982-1984) ja Kalifornian yliopistossa (Santa Barbara) Yhdysvalloissa (1985-1986).
 
## Kansainvälisiä palkintoja ja tunnustuksia
* Circuits and Systems Society’s Guillemin-Cauer Award (1988) 
* IEEE Fellow (2002) 

## Teokset
* Renfors, Markku: *On the Design of Efficient Digital Filters Using Graph Theoretic Equivalence Transformations*. Tampereen teknillinen korkeakoulu, julkaisuja 15, 116 sivua. 1982. . (Väitöskirja)
* Renfors, Markku: *High-speed digital filters*. Tampereen teknillinen korkeakoulu, 63 sivua. 1981. 
* Renfors, Markku: *Nopea pulssivahvistin kuituoptiseen tietoliikennejärjestelmään*. Tampereen teknillinen korkeakoulu, 82 sivua. 1978. 

## Lähteet
Chilen naisten jalkapallomaajoukkue

**Chilen naisten jalkapallomaajoukkue** edustaa Chileä naisten jalkapallon kansainvälisissä otteluissa. Se selviytyi maailmanmestaruuskilpailuihin ensimmäisen kerran vuoden 2019 lopputurnaukseen. Copa Américassa joukkue on sijoittunut toiseksi vuosina 1991 ja 2018 sekä kolmanneksi vuosina 1995 ja 2010.

Joukkueen päävalmentajana on vuodesta 2015 toiminut José Letelier.

Vuoden 2019 MM-kilpailuissa Chile putosi jatkosta sijoituttuaan neljän joukkueen alkulohkossaan kolmanneksi. Se hävisi Ruotsille 0–2 ja Yhdysvalloille 0–3 sekä voitti Thaimaan 2–0. Chilelle olisi riittänyt jatkopaikkaan kolmen maalin voitto viimeisessä ottelussa, ja kolmanteen maaliin tarjoutui tilaisuus joukkueen saatua rangaistuspotkun viimeisellä kymmenminuuttisella mutta Francisca Lara veti pallon ylärimaan. Chilen ensimmäinen maali merkittiin Thaimaan maalivahdin omaksi maaliksi ja toisen teki María José Urrutia. Chilen joukkueen kapteenina pelasi maalivahti Christiane Endler.

## Lähteet
Jamaikan naisten jalkapallomaajoukkue

**Jamaikan naisten jalkapallomaajoukkue** edustaa Jamaikaa naisten jalkapallon kansainvälisissä otteluissa. Se selviytyi maailmanmestaruuskilpailuihin ensimmäisen kerran vuoden 2019 lopputurnaukseen. Maanosaliiton mestaruusturnauksessa, CONCACAF Gold Cupissa joukkue on sijoittunut kolmanneksi vuonna 2018 ja neljänneksi vuonna 2006.

Joukkueen päävalmentajana on vuodesta 2015 toiminut Hue Menzies.

MM-kilpailuissa 2019 Jamaika hävisi kaikki kolme otteluaan: Brasilialle 0–3, Italialle 0–5 ja Australialle 1–4. Jamaikan ainoan maalin teki Havana Solaun. Joukkueen kapteenina pelasi Konya Plummer.

## Lähteet
Bergendahls

**Bergendahls** on ruotsalainen tukku- ja vähittäiskauppayritys, jonka pääketjuja ovat Ruotsissa toimivat päivittäistavaraketjut City Gross, Matöppet ja Matrebellerna sekä Suomessakin toimivat Granit-sisustusketju sekä koruja ja asusteita myyvä Glitter-ketju. Bergendahlsin muita ketjuja ovat kodintavaraketjut Eko ja Duka. Konsernin liikevaihto vuonna 2017 oli 12,6 miljardia Ruotsin kruunua ja henkilöstömäärä 4&nbsp;823.

Bergendahls-konserni sai alkunsa vuonna 1922, kun Mikael Bergendahl perusti pienen elintarvikeagentuurin Skånen Hässleholmiin. Nykyinen pääomistaja Elisabeth Bergendahl-Mylonopoulos on perustajan pojantytär. Hänen miehensä Spyridon on emoyhtiön hallituksen puheenjohtaja.

Bergendahls on Ruotsin neljänneksi suurin päivittäistavarayritys.

## Granit
Granit Funktion & Förvaring AB:n perustivat Ruotsin Sundbybergissä vuonna 1996 Anett Jorméus ja Susanne Liljenberg. Siitä tuli lifestyle-yritys, jonka erikoisalaa ovat käytännölliset, usein harmaasävyiset kodin esineet ja säilytysratkaisut. Ensimmäinen Granit-liike avattiin toukokuussa 1997 Tukholman Södermalmilla osoitteessa Götgatan 31. Vuonna 2008 Bergendahls osti Granitin. Suomeen Granit tuli vuonna 2013, jolloin se avasi ensin pilottimyymälän Helsingin Bulevardille ja sitten toisen Forumiin. Myöhemmin tulivat myymälät Tampereelle, Turkuun ja Ouluun. Ruotsin ja Suomen lisäksi myymälöitä on myös Norjassa. Granitin toimitusjohtajana on vuodesta 2019 toiminut Caroline Hjelte, joka seuraa tehtävässä omistajasuvun edustajaa Carl-Mikael Bergendahlia..

## Glitter

Glitter-korutukkuyritys syntyi 1970-luvulla, kun Sven-Axel Svensson avasi tupakkakaupan Ruotsin Söderköpingiin. Hän laajensi toimintaa pian korujen tukkukauppaan. Vuonna 1992 Svensson ryhtyi myös korujen vähittäiskauppiaaksi ja avasi ensimmäisen Glitter-myymälän. Perustajan kuoltua vuonna 1999 yrityksen osti sijoitusyhtiö KF Invest, ja vuonna 2004 Glitter tuli osaksi Bergendahl-konsernia.

Vuonna 2019 Glitterillä oli noin 180 myymälää neljässä eri maassa, niistä nelisenkymmentä Suomessa.

## Lähteet
Cayman Brac

**Cayman Brac** on Caymansaarille kuuluva saari, jonka pinta-ala on 36 neliökilometriä ja asukasluku vähän alle 2&nbsp;000. Se sijaitsee itään Grand Caymanista. Saarella ei ole julkista liikennettä, mutta sen länsiosissa sijaitsee lentokenttä, josta on useita päivittäisiä lentoja Grand ja Little Caymanille.

## Lähteet
Jalkapallon naisten maailmanmestaruuskilpailut 2019 – Lohko B

**Jalkapallon naisten maailmanmestaruuskilpailujen 2019 B-lohkossa** pelasivat Espanja, Saksa, Kiina ja Etelä-Afrikka.

## Sijoitukset

## Ottelut
:*Mainitut ajat ovat paikallista aikaa [[Keski-Euroopan kesäaika|CEST]] (UTC+2).*

### Saksa vs. Kiina


### Espanja vs. Etelä-Afrikka


### Saksa vs. Espanja


### Etelä-Afrikka vs. Kiina


### Etelä-Afrikka vs. Saksa


### Kiina vs. Espanja


## Kurinpito
Fair-play-pisteitä käytetään lohkoissa joukkueiden ollessa tasapisteissä. Pisteet lasketaan seuraavalla tavalla:
* ensimmäinen keltainen kortti: 1 pisteen vähennys
* epäsuora punainen kortti (toinen keltainen): 3 pisteen vähennys
* suora punainen kortti: 4 pisteen vähennys
* keltainen kortti ja suora punainen kortti: 5 pisteen vähennys

## Lähteet
Emerson Royal

**Emerson Aparecido Leite de Souza Junior** eli **Emerson Royal** (s. 14. tammikuuta 1999 São Paulo, Brasilia) on brasilialainen jalkapalloilija, joka edustaa Brasilian Série A:ssa pelaavaa Flamengoa. Hän on pelipaikaltaan oikea laitapuolustaja.

## Seurajoukkueura
Emerson aloitti ammattilaisuransa Ponte Pretassa, jossa hän debytoi Brasilian Serie A:ssa 2017. Hän siirtyi seuraavana vuonna Atlético Mineiroon, jossa pelasi 23 Brasilian pääsarjaottelua.

Emerson siirtyi Primera Divisiónin FC Barcelonaan 12 miljoonalla eurolla tammikuussa 2019, mutta jatkoi välittömästi saman sarjan Real Betisiin, joka maksoi Barcelonalle kuusi miljoonaa euroa. Hän pelasi Betisissä kaikkiaan 73 Primera Divisiónin ottelua, joissa teki neljä ja syötti kymmenen maalia. Eurooppa-liigassa hän käväisi kerran kentällä. Hän palasi Barcelonaan kesällä 2021 ja ehti pelata kolme Espanjan pääsarjaottelua, kunnes siirtyi saman vuoden elokuussa Englannin Valioliigan Tottenhamiin. Kolmen Spurs-kautensa aikana hän pelasi 79 valioliigaottelua, joissa hän teki neljä maalia. Mestarien liigassa hän pelasi kahdeksan ja Konferenssiliigassa kolme ottelua.

Emerson siirtyi Serie A:n AC Milaniin 15 miljoonan euron siirtosummalla elokuussa 2024. Kaudella 2024–2025 hän pelasi Milanissa 17 Serie A:n ottelua ja seitsemän Mestarien liigan ottelua. Hän voitti tammikuussa 2025 Italian supercupin.

Heinäkuussa 2025 Emerson siirtyi kotimaansa pääsarjaseura Flamengoon vuoden 2028 loppuun ulottuvalla sopimuksella.

## Maajoukkueura
Emerson pelasi Brasilian jalkapallomaajoukkueessa ensimmäisen kerran maaottelussa Etelä-Koreaa vastaan marraskuussa 2019. Hän pelasi kolmessa ottelussa, mukaan lukien finaali, Brasilian hopeajoukkueessa Copa Américassa 2019. Kaikkiaan hän on pelannut kymmenen maaottelua, joista viisi on ollut MM-karsintaotteluita.

## Lähteet

## Aiheesta muualla

*Emerson Royal WhoScored.com- sivustolla
Jalkapallon naisten maailmanmestaruuskilpailut 2019 – Lohko A

**Jalkapallon naisten maailmanmestaruuskilpailujen 2019 A-lohkossa** pelasivat Ranska, Nigeria, Norja ja Etelä-Korea.

## Sijoitukset

## Ottelut
### Ranska vs. Etelä-Korea


### Norja vs. Nigeria


### Nigeria vs. Etelä-Korea


### Ranska vs. Norja


### Nigeria vs. Ranska


### Etelä-Korea vs. Norja


## Kurinpito
Fair-play-pisteitä käytetään lohkoissa joukkueiden ollessa tasapisteissä. Pisteet lasketaan seuraavalla tavalla:
* ensimmäinen keltainen kortti: 1 pisteen vähennys
* epäsuora punainen kortti (toinen keltainen): 3 pisteen vähennys
* suora punainen kortti: 4 pisteen vähennys
* keltainen kortti ja suora punainen kortti: 5 pisteen vähennys

## Lähteet
Miltefosiini

**Miltefosiini** (C21H46PNO4) on orgaanisiin fosfaatteihin ja koliinijohdannaisiin kuuluva orgaaninen yhdiste. Yhdistettä käytetään lääketieteessä leishmaniaasin ja eräiden syöpätyyppien hoitoon. Miltefosiini kuuluu WHO:n laatimaan tärkeimpien lääkeaineiden luetteloon. 

## Ominaisuudet ja käyttö
Miltefosiini kehitettiin alun perin syöpälääkkeeksi, mutta 2000-luvun alussa sen huomattiin tehoavan *[[Leishmania]]*-suvun alkueliöihin. Sen vaikutusmekanismi ei ole tarkasti tiedossa ja mekanismeiksi on ehdotettu muun muassa alkueläinsolujen viestintäjärjestelmän häiriöistä aiheutuvaa apoptoosia, häiriötä solujen lipidiaineenvaihdunnassa ja fosfatidyylikoliinin biosynteesin estoa. Miltefosiini estää proteiinikinaasi C-entsyymin toimintaa ja siten syöpäsolujen kasvua. Miltefosiini annostellaan suun kautta tablettina. Sitä käytetään viskeraalisen leishmaniaasin hoidossa ja hoitotulos on yleensä erittäin hyvä. Lisäksi sitä voidaan käyttää iholle etäpesäkkeitä muodostavan rintasyövän hoidossa.

## Haittavaikutukset
Tyypillisimmät miltefosiinin aiheuttamat haittavaikutukset ovat huonovointisuus, oksentaminen, ripuli. Miltefosiinin ottaminen ruokailun yhteydessä voi vähentää haittavaikutuksia. Miltefosiini voi nostaa kreatiinipitoisuuksia, mikä on merkki munuaistoksisuudesta, mutta varsinaiset munuaisvauriot ovat harvinaisia.

## Valmistus
Miltefosiinin synteesin ensimmäisessä vaiheessa heksadekanoli reagoi fosforyylikloridin kanssa trietyyliamiinin toimiessa katalyyttinä. Muodostuva fosfaatijohdannainen reagoi seuraavassa vaiheessa etanoliamiinin kanssa ja viimeinen vaihe on aminoryhmän metylointi dimetyylisulfaatin avulla.

## Lähteet
Ria Percival

**Ria Dawn Percival** (s. 7. joulukuuta 1989) on uusiseelantilainen jalkapalloilija. Hän on pelipaikaltaan puolustaja tai keskikenttäpelaaja. Hän on pelannut Uuden-Seelannin naisten maajoukkueessa ennätykselliset 161 maaottelua ja tehnyt niissä 15 maalia. MM-kilpailuissa 2019 hän pelasi Uuden-Seelannin kaikki kolme ottelua alusta loppuun. Ensimmäisen maaottelunsa hän pelasi vuonna 2006.

Percival on edustanut seuratasolla Saksassa Frankfurtia ja Jenaa sekä Englannissa West Ham Unitedia ja kaudesta 2019–2020 alkaen Tottenham Hotspuria.

## Lähteet
Catherine Bott (jalkapalloilija)

**Catherine Joan ”CJ” Bott** (s. 22. huhtikuuta 1995) on uusiseelantilainen jalkapalloilija. Hän on pelipaikaltaan puolustaja. Hän on pelannut Uuden-Seelannin naisten maajoukkueessa ennen vuoden 2023 MM-kilpailujen alkua 37 maaottelua ja tehnyt niissä kaksi maalia. Vuoden 2019 MM-kilpailuissa hän pelasi kaksi ottelua. Ensimmäisen maaottelunsa Bott pelasi vuonna 2014.

Bott edustaa seuratasolla englantilaista Leicester Cityä. Hänen aiempia seurojaan ovat saksalainen Jena, ruotsalainen Vittsjö ja norjalainen Vålerenga.

## Lähteet
Sarah Gregorius

**Sarah Gregorius** (s. 6. elokuuta 1987) on uusiseelantilainen jalkapalloilija. Hän on pelipaikaltaan hyökkääjä. Hän on pelannut Uuden-Seelannin naisten maajoukkueessa vuoden 2019 MM-kilpailujen päättyessä 98 maaottelua ja tehnyt niissä 35 maalia. MM-kilpailuissa hän pelasi Uuden-Seelannin kaikissa kolmessa ottelussa avauskokoonpanossa. Ensimmäisen maaottelunsa hän pelasi vuonna 2010.

Gregorius edustaa seuratasolla kotimaassaan Miramar Rangersia.

## Lähteet
Hobo (kirjaintyyppi)

**Hobo** on Morris Fuller Bentonin vuonna 1910 suunnittelema sans serif -kirjaintyyppi. Benton suunnitteli sen alun perin American Type Founders -kirjasinvalimolle, mutta useat yritykset, muun muassa Adobe ja Linotype, ovat sittemmin julkaisseet kirjaintyypistä omat versionsa.

Hobo on omalaatuinen kirjaintyyppi, jonka kirjainmuodot ovat kaarevia ja suippenevia. Sen pienaakkosissa ei ole lainkaan alapidennyksiä. Hobo sopii parhaiten otsikoihin, ilmoituksiin tai markkinointimateriaaleihin.

## Lähteet
Abby Erceg

**Abby Erceg** (s. 20. marraskuuta 1989) on uusiseelantilainen jalkapalloilija. Hän on pelipaikaltaan puolustaja. Hän on pelannut Uuden-Seelannin naisten maajoukkueessa vuoden 2019 MM-kilpailujen päättyessä 141 maaottelua ja tehnyt niissä kuusi maalia. MM-kilpailuissa hän pelasi Uuden-Seelannin kaikki kolme ottelua alusta loppuun. Hän on toiminut myös maajoukkueen kapteenina.

Erceg edustaa seuratasolla yhdysvaltalaista North Carolina Couragea.

## Lähteet

## Aiheesta muualla
Toivo Aattonen

**Toivo Kaarlo Sakarias Aattonen**  (13. heinäkuuta 1909 Akaa – 7. joulukuuta 1973 Helsinki) oli suomalainen juristi, joka toimi kouluhallituksen kouluneuvoksena ja ylijohtajana.

## Henkilöhistoria
Toivo Aattosen vanhemmat olivat  opettaja Kustaa Adolf Aattonen ja  Naimi Tiiainen. Aattosen toinen puoliso vuodesta 1965 oli Brita Ingeborg Linkamo. Aattonen tuli ylioppilaaksi 1929 ja suoritti ylemmän oikeustutkinnon 1934 ja lisensiaatin tutkinnon 1946. Hän oli Pyhäjärven (Vl.) nimismies 1936–1938 ja Heinjoen 1938–1940. Tie- ja vesirakennushallituksen apukamreerina Aattonen toimi 1940–1944, Helsingin yliopiston kamreerina 1944–1947 ja kouluhallituksessa kouluneuvoksena vuodesta 1947 ja ylijohtajana vuodesta 1969 vuoteen 1972, jolloin hän jäi eläkkeelle. Aattonen vaikutti työllään merkittävästi koululainsäädännön ja -hallinnon kehittämiseen.

## Julkaisuja
* *Juhlakirja osastopäällikkö [[Gunnar Sarva|Väinö Gunnar Sarvan]] 70-vuotispäiväksi 7.10.1949*, 1949
* *Oppikoulun hallinto*, 1953, Ragnar Meinander, Toivo Aattonen
* *Oppikoulun pääsytutkinto*, 1955
* *Ehdotus oppikouluja koskevaksi säännöstöksi*, 1955

## Lähteet
Ali Riley

**Alexandra ”Ali” Lowe Riley** (s. 30. lokakuuta 1987 Los Angeles, Yhdysvallat) on uusiseelantilainen jalkapalloilija, joka pelasi puolustajan pelipaikalla. Hän pelasi Uuden-Seelannin naisten maajoukkueessa 163 maaottelua ja teki niissä kaksi maalia. MM-kilpailuissa 2019 hän pelasi Uuden-Seelannin kaikki kolme ottelua alusta loppuun. Hän toimi maajoukkueen kapteenina.

Riley edusti viimeisimpänä Yhdysvaltain NWSL-sarjassa pelaavaa Angel Cityä, kunnes hän ilmoitti syyskuussa 2025 päättävänsä ammattilaisuransa. Hän edusti aiemmin Yhdysvalloissa Gold Pridea, Western New York Flashia ja Orlando Pridea, Ruotsissa useiden vuosien ajan Rosengårdia, Englannissa Chelseaa sekä Saksassa Bayern Müncheniä.

## Lähteet

## Aiheesta muualla
Hakola Huonekalu

**Hakola Huonekalu Oy**, tuotemerkkinä **Hakola**, on Kurikan Jurvassa toimiva huonekalualan yritys.

## Historiaa
Hakolan perheen yritystoiminta Jurvassa alkoi vuonna 1963, kun Eero Hakala osti kuorma-auton ja alkoi kiertää Suomea myymässä maakunnassa tehtyjä huonekaluja suoraan autosta. Myöhemmin Eero perusti EH-Kalusteen, joka alkoi valmistaa sohvia. Yrityksen osti vuonna 1988 vaasalainen kehitysyhtiö Wedeco velvoittaen Eeron pojan Jarin jatkamaan EH-Kalusteen toimitusjohtajana viisi vuotta. Kun määräaika oli ohi, yrityksen tuotanto siirrettin Venäjälle ja sopimuksestaan vapautuneen Jari Hakolan lisäksi 50 muutakin jurvalaista jäi työttömäksi. Hakola päätti jatkaa alalla ja perusti 1993 Hakola Huonekalu Oy:n, joka erikoistui sohviin. Asiakkaina oli yksityisiä huonekaluliikkeitä, joita oli Suomessa tuolloin vielä monia. 2000-luvulle tultaessa huonekalukauppa alkoi keskittyä, ja ketjut alkoivat tuoda halpoja kalusteita ulkomailta. Hakola oli vähällä lopettaa yrityksensä, kunnes ohjat otti käsiinsä hänen muotoilijaksi kouluttautunut, Artekilla ja Vepsäläisellä työssä ollut tyttärensä Annaleena.

Uusi luova johtaja Annaleena Hakola muutti yrityksen strategiaa voimakkaasti. Sohvien runko- ja verhoiluvalikoimaa pienennettiin rajusti, jottei sohvan valinta olisi asiakkaalle liian vaikeaa. Yritys panosti verkkonäkyvyyteen, sisustusblogistien kanssa tehtävään yhteistyöhön ja verkossa tapahtuvaan tilaamiseen. Hakola Huonekalun liikevaihto on vuodesta 2014 yli nelinkertaistunut.

Vuonna 2017 Hakola aloitti yhteistyön Lundia-myymäläketjun kanssa. Hakolan tuotteita myyvät myös A-lehtien tytäryhtiö Finnish Design Shop, Stockmann ja World of TRE.

Hakola Huonekalun *Woody*-pöytä valittiin *[[Divaani (lehti)|Divaani]]*-lehden Vuoden parhaat -kilpailun 2014 yleisöäänestyksessä Vuoden parhaaksi puiseksi designtuotteeksi.

## Lähteet

## Aiheesta muualla
*Hakola teki kuluttajista brändilähettiläitä, *Kauppalehti* 13.11.2017 (tilaajille).
Olivia Chance

**Olivia Juliet Bridget Chance** (s. 5. lokakuuta 1993 Tauranga) on uusiseelantilainen jalkapalloilija. Hän on pelipaikaltaan keskikenttäpelaaja. Hän on pelannut Uuden-Seelannin naisten maajoukkueessa ennen vuoden 2023 MM-kilpailujen alkua 43 maaottelua ja tehnyt niissä kaksi maalia. MM-kilpailuissa 2019 hän pelasi Uuden-Seelannin kaikki kolme ottelua avauskokoonpanossa. Hän pelasi ensimmäisen naisten maaottelunsa vuonna 2011.

Chance edustaa seuratasolla skotlantilaista Celticiä, johon hän siirtyi kesällä 2021. Hän on pelannut myös Yhdysvalloissa, Islannissa, Englannissa ja Australiassa. Englannissa hän edusti Evertonia, Bristol Cityä ja Sheffield Unitedia.

## Lähteet
Katie Bowen

**Kate Elizabeth "Katie" Bowen** (s. 15. huhtikuuta 1994 Auckland) on uusiseelantilainen jalkapalloilija. Hän on pelipaikaltaan puolustaja. Hän on pelannut Uuden-Seelannin naisten maajoukkueessa ennen vuoden 2023 MM-kilpailujen alkua 92 maaottelua ja tehnyt niissä kolme maalia. MM-kilpailuissa 2019 hän pelasi Uuden-Seelannin kaikki kolme ottelua alusta loppuun. Hän pelasi ensimmäisen naisten maaottelunsa 16-vuotiaana.

Bowen edustaa seuratasolla australialaista Melbourne Cityä. Hän on pelannut Yhdysvalloissa FC Kansas Cityn, Utah Royalsin, Kansas City Currentin ja North Carolina Couragen joukkueissa.

## Lähteet
Erin Nayler

**Erin Nicole Nayler** (s. 17. huhtikuuta 1992) on uusiseelantilainen jalkapalloilija. Hän on pelipaikaltaan maalivahti. Hän on pelannut Uuden-Seelannin naisten maajoukkueessa ennen vuoden 2023 MM-kilpailujen alkua 83 maaottelua. MM-kilpailuissa 2019 hän pelasi ykkösmaalivahtina kaikki kolme ottelua. Ensimmäisen maaottelunsa hän pelasi vuonna 2013.

Nayler edustaa seuratasolla ruotsalaista Norrköpingiä. Hän pelasi kausina 2017–2020 ranskalaisseura Bordeaux'ssa ja on sen jälkeen edustanut myös englantilaista Readingiä ja ruotsalaista Umeåta.

## Lähteet
Le Chant du loup

**Le Chant du loup** (kansainvälisessä levityksessä *The Wolf’s Call*)  on vuonna 2019 valmistunut ranskalainen toimintaelokuva, jonka on käsikirjoittanut ja ohjannut Antonin Baudry. Elokuva kertoo Ranskan laivaston ydinsukellusveneistä, ja tapahtumat liittyvät Suomeen: elokuvassa Venäjä miehittää Ahvenanmaan (”autonomisen saaren, joka kuuluu Suomeen”), ja Ranskan presidentti päättää lähettää Suomeen sotilasapua.

Elokuvan käsikirjoittaja ja ohjaaja Antonin Baudry on entinen diplomaatti, ja hän toimi ennen elokuvauraansa Ranskan pää- ja ulkoministerin Dominique de Villepinin avustajana.

Baudry kertoo pyrkineensä elokuvallaan nostamaan esiin Euroopan haavoittuvaisuuden. Hän kertoo halunneensa tarkastella, kuinka Eurooppa vastaisi sotatoimeen, joka kohdistuu Euroopan unionin mutta ei NATOn jäsenmaahan. Baudry arvioi, että jos Venäjä hyökkäisi Suomeen, muut EU-maat tuskin auttaisivat Suomea, ja koska Suomelta puuttuu myös Naton pelote, voisi Suomen kohtalona olla Ukrainan tie. Baudryn mukaan ainoastaan ydinasevalta kykenee tarjoamaan sellaisessa tilanteessa riittävän vastuksen. Baudry väittää myös, että kriisitilanteissa nojataan mekanismeihin, kuten ydinpelotteeseen, joiden käytöstä ei todellisuudessa tiedetä kovin paljoa.

Ranskan presidentinkanslian ja ulkoministeriön edustajat ovat luonnehtineet elokuvaa osin epärealistiseksi mutta poliittista päätöksentekoa kuvatun huolellisesti. *Iltalehden* mukaan elokuvan strategisen asetelman todenmukaisuuden allekirjoittivat useat ranskalaiset diplomaatit ja turvallisuusasiantuntijat. Ranskalaisen diplomaatin mukaan myös se, että kriisitilanteessa Ranska lähettäisi Suomelle jonkinlaista apua, on realistinen oletus.

*Le Chant du loup* on Baudryn esikoisohjaus. Kuvauksia tehtiin aidoissa ydinsukellusveneissä.

## Lähteet